**Zápisnica č. 2/2018**

**zo zasadnutia Prezídia sekcie Tanečného športu SZTŠ dňa 23.03.2018 v Nových Zámkoch**

*Prítomní: p. Horáček, p. Ivanič, p. Surovec, p. Vidašič, p. Víťazka, p. Chren*

*Rokovanie o 17:00 otvoril, viedol a o 21:15 ukončil p. Horáček - prezident SZTŠ .*

**Program zasadnutia Prezídia SZTŠ:**

**Kontrola úloh**

1. Splnené
2. Trvajúce

**Súťažný úsek (SÚ)**

1. Žiadosť o výnimku z účasti na 3 SLP – Šrámka
2. Žiadosť o štart na MSR LAT aj v Sen I – TC Meteor
3. Žiadosť o výnimku z účasti na MSR - Slávik
4. Dotácie pre štátnu reprezentáciu pre rok 2018

**PR a legislatíva (PRaL)**

1. Výsledky NAJ Klub za 2017
2. Sťažnosť TSK Dance Land Wien
3. Poškodzovanie dobrého mena SZTŠ na sociálnych sieťach

**Evidenčný úsek (EÚ)**

1. IS v športe – zosúladenie údajov

**Vzdelávací úsek (VÚ)**

1. Predbežný rozpočet doškoľovací seminár
2. Vzdelávanie 3. kvalifikačného stupňa
3. Reprezentačné sústredenia na rok 2018
4. Testovanie reprezentantov
5. Termín skúšky rozhodcov
6. Doplnenie údajov v databáze odborníkov v športe

**Prezident (P)**

1. Vrátenie poplatku
2. Publikácia - licenčná zmluva
3. Služobné cesty prezidenta
4. Zmluva o právnej a hmotnej zodpovednosti štatutára
5. Nominácia delegátov na AGM WDSF

**Iné**

1. Zasadnutie prezídia

**KONTROLA ÚLOH**

**1, splnené:** \*kritériá rozhodovania – prepracovanie dokumentu – p.Ivanič – úloha trvá

**2,trvajúce:**

**SÚ: \***SÚ 1/2/2016, SÚ a VÚ vypracuje štatút reprezentanta.– úloha trvá

**\*** SU3/1/2016, vedúci SÚ na základe podkladov od H doplní Nominačný poriadok o zásady financovania účasti párov na štatutárnych súťažiach WDSF - úloha trvá

**PRaL:** ÚLOHA: PRaL-1/9/2016 Prezídium poveruje vedúceho PRaL zabezpečením zálohy dokumentov zo súčasnej webovej stránky – úloha trvá

**RIADNE BODY PROGRAMU**

**SÚ**

**3, Žiadosť o výnimku z účasti na 3 SLP**

Martin Šrámka v mene páru Šrámka – Ferrara po zamietnutí výnimky z účasti na 3 SLP súťažným úsekom opätovne požiadal o výnimku a doložil lekárske potvrdenie.

**UZNESENIE: Pr – 12/2018 – U**

Prezídium schválilo výnimku s podmienkou dňa 28.2.2018 per rollam.

ZA: 5 PROTI: 1 ZDRŽAL SA: 0

**4. Žiadosť o štart na MSR LAT aj v Sen I**

TC Meteor Košice žiadal umožniť páru Béreš-Bérešová štart na MSR LAT aj v kategórii Sen I.

**UZNESENIE: Pr – 12/2018 – U**

Prezídium žiadosti nevyhovelo dňa 3.3.2018 per rollam.

ZA: 2 PROTI: 3 ZDRŽAL SA: 1

**5, Žiadosť o výnimku z účasti na MSR**

ŠK PKO Jagermajster Bratislava požiadal o výnimku z účasti tanečného páru Jakub Slávik – Maria Kiseleva na MSR v ŠTT a umožniť páru tancovať na WDSF IO v uvedenom termíne.

**UZNESENIE: Pr – 12/2018 – U**

Prezídium výnimku schválilo per rollam dňa 7.3.2018.

ZA: 5 PROTI: 1 ZDRŽAL SA: 0

**6, Dotácie pre štátnu reprezentáciu SR na rok 2018**

Vedúci SÚ predniesol návrh dotácii pre štátnu reprezentáciu na rok 2018.

**UZNESENIE: Pr – 13/2018 – U**

Prezídium návrh prediskutovalo a schválilo.

Tabuľka je ako *Príloha 1/2/2018*

ZA: 5 PROTI: 0 ZDRŽAL SA: 0

**PRaL**

**7, Výsledky NAJ Klub za rok 2017**

Vedúci PRaL predniesol výsledky súťaže o najlepší klub za rok 2017.

**UZNESENIE: Pr – 14/2018 – U**

Prezídium schválilo výsledky.

ZA: 5 PROTI: 0 ZDRŽAL SA: 0

**8, Sťažnosť TSK Dance Land Wien**

Sekretariát SZTŠ dostal dňa 8.2.2018 mailom oficiálnu sťažnosť rakúskeho tanečného klubu TSK Dance Land Wien, zastúpený štatutármi Virgiliu Bumbu a Kamila Sakowska. Menovaní upozornili Prezídium SZTŠ na kontroverzné správanie sa členov SZTŠ – trénerov Sun Dance Academy Bratislava (p. Miroslav Kučera a p. Juraj Pavelek), ktorí proti vôli materského rakúskeho klubu kontaktovali na sociálnych sieťach rodičov a tanečníkov, pričom používali zastrašovacie metódy a demagogickými prostriedkami podkopávali autoritu domácich trénerov. (List obsahoval aj „screenshoty“ komunikácie na sociálnych sieťach).

Prezídium prerokovalo sťažnosť. Dôrazne napomína dotknutých trénerov a zároveň upozorňuje, že v prípade opakovania sa podobných sťažností bude podnet podstúpený disciplinárnej komisii.

Na vedomie listom: TSK Dance Land Wien, p. Kučera, p. Pavelek

**9, Poškodzovanie dobrého mena SZTŠ na sociálnych sieťach**

Na základe neprimeraných reakcií niektorých členov SZTŠ a ich rodinných príslušníkov, po medzinárodnej súťaži Brno Open 2018 (urážlivé statusy na adresu tanečného športu na Facebooku), ktoré hrubo prekročili etickú rovinu, Prezídium SZTŠ upozorňuje členskú základňu, že v budúcnosti bude takéto konanie prísne postihnuté v zmysle disciplinárneho poriadku SZTŠ!

Upozornenie bude zverejnené na webovej stránke SZTŠ.

**EÚ**

**10, IS v športe – zosúladenie údajov**

Dňa 6.3.2018 sa vedúci EÚ zúčastnil na školení Informačných systémov v športe. Vzhľadom na kontrolu športových databáz s databázami štátnej správy predpokladaný nesúlad bude možné odstrániť len v spolupráci s členkou základňou. Prezídium upozorňuje, že v prípade potreby bude členská základňa vyzvaná na súčinnosť v záujme upresnenia údajov a ich zosúladenia.

Na základe povinnosti národného športového zväzu evidovať údaje všetkých členov SZTŠ, ktorí nie sú občanmi SR prezídium poveruje vedúceho úseku dodať vedúcemu SÚ kompletný zoznam aktívnych tanečníkov, ktorí nie sú občanmi SR.

V prípade členov SZTŠ z krajín mimo Schengenského priestoru bude vykonaná kontrola platnosti relevantných dokladov, z dôvodu sprísnených kontrol dodržiavania nového zákona o športe (440/2015) ako aj smerníc Prezídia Policajného zboru SR – sekcie cudzineckej polície SR, do 20.4.2018.

**VÚ**

**11, Predbežný rozpočet doškoľovací seminár**

Vedúci VÚ predložil rozpočet na doškoľovací seminár, ktorý sa bude konať 6.4.2018 v Bratislave. *Rozpočet v prílohe 2/2/108.*

**UZNESENIE: Pr – 15/2018 – U**

Prezídium schválilo rozpočet.

ZA: 6 PROTI: 0 ZDRŽAL SA: 0

**12, Vzdelávanie 3. kvalifikačný stupeň**

Vedúci VÚ informoval o možnosti trénerského vzdelávania keďže FTVŠ otvorila v tomto období všeobecnú časť štúdia.

**UZNESENIE: Pr – 16/2018 – U**

Po prerokovaní sa prezídium uznieslo na otvorení vzdelávania s minimálnym počtom uchádzačov 6 a cenou za vzdelávanie 700 Eur, pričom cenu je možné rozdeliť na dve splátky.

ZA: 6 PROTI: 0 ZDRŽAL SA: 0

**13, Reprezentačné sústredenia na rok 2018**

Vedúci VÚ navrhol dve reprezentačné sústredenia pre kategóriu Juniori I + II a dve pre kategóriu Mládež + Do 21 rokov.

**UZNESENIE: Pr – 17/2018 – U**

Prezídium schválilo dve reprezentačné sústredenia pre Juniorov I+II a jedno pre Mládež + Do 21. Na miesto druhého sústredenia pre Mládež a Do 21 prezídium navrhlo podporu finančným príspevkom po podpísaní zmlúv s reprezentantmi tak, ako aj pre Dospelých reprezentantov.

**14, Testovanie reprezentantov**

Vedúci VÚ navrhol realizovať pre reprezentantov zdravotné testy a testy športovej záťaže v stredisku na FTVŠ.

Prezídium požiadalo vedúceho VÚ o cenovú kalkuláciu takýchto služieb.

**15, Termín skúšky rozhodcov**

Vedúci navrhol termín skúšky rozhodcov na 13.5.2018.

Prezídium berie termín na vedomie.

**16. Doplnenie údajov v databáze odborníkov v športe**

Aktualizáciou údajov v informačnom systéme športu bol poverený člen VÚ Jozef Solus. Predbežný termín naplnenia systému je 3 mesiace od spustenia systému (predpoklad spustenia polovica marca 2018).

Prezídium berie termín na vedomie.

**P**

**17, Vrátenie poplatku**

Prezident požiadal prezídium o chválenie vrátenia poplatku – stiahnutie podania na DIROK p. Baluchová.

**UZNESENIE: Pr – 18/2018 – U**

Prezídium návrh schválilo.

ZA: 6 PROTI: 0 ZDRŽAL SA: 0

**18, Publikácia – licenčná zmluva**

Prezídium sa oboznámilo s návrhom Licenčnej a Autorskej zmluvy medzi SZTS a autormi publikácie Encyklopédia slovenského súťažného tanca 1957-2017. Schválenie zmluvy prislúcha Rade SZTŠ.

Zmluva v *prílohe 3/2/2018.*

**19, Služobné cesty štatutárneho zástupcu SZTŠ**

**UZNESENIE: Pr – 19/2018 – U**

Štatutárny zástupca SZTŠ (prezident, alebo jeho zástupca poverený Prezídiom alebo Radou ) sa zúčastňuje oficiálnych podujatí SZTŠ (vrátane MSR a medzinárodných titulárnych súťaži na území SR) ako oficiálny reprezentant SZTŠ. Jeho úlohou je zastupovať zväz pri oficiálnych úkonoch (slávnostne otvorenie, odovzdávanie cien, vítanie hosti) a to aj v prípade, ak sa na danom podujatí súčasne zúčastňuje v inej pracovnej úlohe (rozhodca, vedúci súťaže a podobne).

V prípade, ak si plní reprezentačne povinnosti vyplývajúce z povinnosti štatutára, je jeho pobyt na podujatí považovaný za služobnú cestu s náhradou cestovných nákladov.

ZA: 6 PROTI: 0 ZDRŽAL SA: 0

**20, Zmluva o právnej a hmotnej zodpovednosti štatutára**

**UZNESENIE: Pr – 20/2018 – U**

Vzhľadom na zvýšenie rizika štatutára , vyplývajúce zo zodpovednosti za ekonomickú a právnu agendu SZTŠ (najmä pri aktuálnej výške dotácie) prezídium vyhovuje žiadosti prezidenta o vypracovanie zmluvy o osobnej zodpovednosti štatutára. Vypracovaním bude poverený JUDr. Ivan Michalov. Odmena za kompletnú textáciu zmluvy nepresiahne 500,- Eur.

Zmluva bude následne schválená prezídiom sekcie TS a Radou SZTS.

ZA: 6 PROTI: 0 ZDRŽAL SA: 0

**21, Nominácia delegátov na AGM**

**UZNESENIE: Pr – 21/2018 – U**

Prezídium sekcie TŠ nominuje nasledovných delegátov a pozorovateľov na AGM WDSF vo Švajčiarsku (jún 2018) :

- Petr Horáček - delegát pre AGM WDSF, DSE a PD

- Peter Ivanič - delegát pre AGM WDSF a DSE, observer pre PD

- Matej Chren - delegát pre PD, observer pre AGM WDSF a DSE

- Renata Shvarts (USA) - observer pre AGM WDSF a PD (prezídium vyhovelo žiadosti 1.viceprezidenta WDSF o nomináciu pozorovateľa), pričom jej účasť nebude hradená z prostriedkov SZTŠ.

ZA: 6 PROTI: 0 ZDRŽAL SA: 0

**INÉ**

**22, Zasadnutie prezídia**

Najbližšie zasadnutie prezídia bude v nedeľu 15.4. od 18:00 a bude venované aktuálnym ekonomickým otázkam fungovania SZTŠ . Zasadnutia sa ako pozvaná špecialistka zúčastni sl. Galajdova (Gali production), náklady na jej cestu budú riešene v zmysle Mandátnej zmluvy s Gali Production.

Zapísal: Ing. Tomáš Surovec

Overil: Ing. Peter Ivanič, Mgr. Petr Horáček, Mgr. Matej Chren

**Prílohy:**

1/2/2018 Dotácia pre štátnu reprezentáciu SR na rok 2018

**Dotácie pre štátnu reprezentáciu SR na rok 2018**

|  |  |  |  |  |
| --- | --- | --- | --- | --- |
| **Juniori II, Mládež Do 21, Dospelí, Seniori, PD** | **Top 48 (MS)**  **Top 36 (ME)** | **Štvrťfinále (24)** | **Semifinále (12)** | **Finále (6)** |
| Majstrovstvá sveta ŠTT, LAT | 60% cestovného | 80% cestovného | 100% cestovného | 100% cestovného |
| Majstrovstvá Európy ŠTT, LAT | 50% cestovného | 70% cestovného | 100% cestovného | 100% cestovného |
| Majstrovstvá sveta 10T |  | 60% cestovného | 100% cestovného | 100% cestovného |
| Majstrovstvá Európy 10T |  | 50% cestovného | 100% cestovného | 100% cestovného |
| World Cup |  | 50% cestovného | 100% cestovného | 100% cestovného |
| Europa Cup |  |  | 75% cestovného | 100% cestovného |
| MEÚ, MSE, AME |  |  | 50% cestovného | 100% cestovného |

|  |  |  |  |
| --- | --- | --- | --- |
| **Formácie** | **účasť** | **Semifinále (12)** | **Finále (6)** |
| Majstrovstvá sveta | 500,- € | 1500,- € | 2000,- € |
| Majstrovstvá Európy | 250,- € | 1500,- € | 2000,- € |

**Umiestnenie v Ranking liste WDSF:** vyhodnocuje sa k 1.12. daného roka

1. - 150. miesto 1 bod = 0,40 € Dospelí ŠTT, LAT

1. - 20. miesto 1 bod = 0,40 € Dospelí 10T

1. - 60. miesto 1 bod = 0,40 € Mládež ŠTT

1. - 70. miesto 1 bod = 0,40 € Mládež LAT

1. - 15. miesto 1 bod = 0,40 € PD ŠTT, LAT

1. - 30. miesto 1 bod = 0,40 € Seniori I ŠTT

1. - 50. miesto 1 bod = 0,40 € Seniori II a III ŠTT

1. - 30. miesto 1 bod = 0,40 € Seniori IV ŠTT

1. - 20. miesto 1 bod = 0,40 € Seniori I a II LAT

**Poznámky:**

Pre súťaže v kategórii Juniori 2 a Mládež sa do cestovných nákladov zahŕňajú aj náklady na jedného coacha na pár v zmysle Nominačného poriadku v rovnakom rozsahu ako páru (cestovné, hotel, víza).

Pri predkladaní cestovných príkazov je nevyhnutné sa riadiť Zásadami financovania účasti párov na štatutárnych súťažiach WDSF, ktoré sú súčasťou Nominačného poriadku.

Pre dotáciu za body z WRL WDSF je relevantná výlučne príslušná veková kategória tanečného páru.

2/2/2018 Predbežný rozpočet doškoľovací seminár



3/2/2018 Autorská zmluva a Licenčná zmluva

Návrh 11.1.2018

**Autorská zmluva o dielo**

Uzavretá podľa § 91 zák.č. 185/2015 Z.z. Autorský zákon

V spojitosti s §§ 631 – 643 Občianskeho zákonníka

**Objednávateľ** : Slovenský zväz tanečného športu ( SZTŠ), združenie

Sídlo : Škultétyho 1, 831 03 Bratislava , SR

IČO : 00684767

Zastúpený : Mgr.Petrom Horáčkom – prezidentom

PhDr. Hanou Švehlovou – viceprezidentkou

Stanislavom Kočišom – viceprezidentom

**Autori** : Mgr. Petr Horáček, narodený 16.2.1970 , rodné číslo : 700216/1001

Bytom : Cyprichova 10, 83154 Bratislava

Bankové spojenie : Prima banka, č.ú. 3000285708/3100

**A**

Jozef Harangozó, narodený............ rodné číslo :

Bytom :..................................................................

Bankové spojenie :....................................................

Sa dohodli na tejto zmluve :

**Čl.I.**

**1/** Autori Petr Horáček , autor textovej časti diela a Jozef Harangozó, autor grafickej časti diela sa zaväzujú vytvoriť vlastnou tvorivou duševnou činnosťou dielo – **knihu „Encyklopédia slovenského súťažného tanca 1957 – 2017 „** v rozsahu ....strán písaného textu a .....strán grafickej časti.

Túto knihu sa autori zaväzujú odovzdať objednávateľovi **v elektronickej forme**.

2/ Autori prehlasujú, že vytvoria spojené dielo v zmysle § 7 zák.č. 185/2015 Z.z. Autorský zákon.

**.**

**Čl.II.**

**1/** Objednávateľ sa zaväzuje zaplatiť odmenu za vykonané dielo takto :

Mgr.Petrovi Horáčkovi za vykonanie diela odmenu v sume 5.OOO.- EUR a odovzdanie 25 kusov výtlačkov knihy

„Encyklopédia slovenského súťažného tanca 1957 – 2017 „

Jozefovi Harangozó za vykonanie diela odmenu v sume 2.500.- EUR a odovzdanie

15 kusov výtlačkov knihy „ Encyklopédia slovenského súťažného tanca 1957 – 2017 „

**Čl.III.**

**1/** Autori sa zaväzujú odovzdať dielo v elektronickej podobe do............2018 objednávateľovi.

**2**/ Objednávateľ sa zaväzuje realizovať dielo v tlačenej podobe, vo forme knihy ako reprezentačnú publikáciu pre potreby Slovenského zväzu tanečného športu do........2018, v počte.........kusov, na vlastné náklady.

**3/** Autori diela majú právo skontrolovať kvalitu vytlačeného diela v podobe knihy a vyjadriť sa k jej prevedeniu.

Objednávateľ je povinný rešpektovať názor autorov diela

**Čl.IV.**

**1/**  Táto zmluva je vyhotovená v troch origináloch pre každého účastníka tejto zmluvy.

**2/**  Práva a povinnosti zmluvných strán, v tejto zmluve výslovne neupravených, sa riadia ustanoveniami zák.č. 185/2015 Z.z. Autorský zákon a ustanoveniami § 631 a nasl. Občianskeho zákonníka.

**3/** Táto zmluva nadobúda účinnosť dňom podpísania zmluvnými stranami, a udelením súhlasu rady SZTŠ.

V Bratislave dňa............................................

Objednávateľ..................................... Autori :...................................

**Licenčná zmluva**

**Uzavretá podľa §§ 65a nasl. zákona č. 185/2015 Z.z., Autorský zákon**

**1/** Slovenský zväz tanečného športu, združenie

Sídlo : Škultétyho 1, 831 03 Bratislava, Slovenská republika

IČO : 00684767

Zastúpený :........................................................

**( Ďalej len nadobúdateľ)**

**A**

Mgr. Petr Horáček, narodený....r.č.:...............

Bytom........................................

Autor textovej časti diela,

Mgr.Jozef Harangozó, narodený......r.č.:....................

Bytom..................................................

Autor grafickej časti diela

**(ďalej len autori )**

**ČL.I.**

**Predmet zmluvy**

Autori udeľujú súhlas na vydanie a distribúciu knihy s názvom : **„ Encyklopédia slovenského** **súťažného tanca 1957 – 2017 „** nadobúdateľovi v zmysle § 19 ods.4 autorského zákona č.185/2015 Z.z.

-2-

**ČL.2**

**Účel zmluvy**

Účelom použitia diela je predovšetkým :

- reprezentačná publikácia pre potreby

.

**Čl.3**

**Rozsah a čas udelenia licencie**

1. Autori a nadobúdateľ sa dohodli, že autori udeľujú nadobúdateľovi licenciu v územne a vecne neobmedzenom rozsahu.

2. Autori udeľujú nadobúdateľovi výhradnú licenciu k dielu.

Nadobúdateľ je povinný výhradnú licenciu v celom udelenom rozsahu využiť.

3. Licencia udelená autormi podľa tejto zmluvy platí počas celej doby trvania majetkových práv k dielu v zmysle § 32 zák.č. 185/2015 Z.z. ( autorský zákon )

4. Zánikom nadobúdateľa prechádzajú práva a povinnosti vyplývajúce z tejto zmluvy na právneho nástupcu nadobúdateľa.

Ak nadobúdateľ zanikne bez právneho nástupcu, licencia udelená touto zmluvou zanikne.

**Čl.4.**

**Odmena a odovzdanie diela**

1. Autori udeľujú nadobúdateľovi bezodplatnú licenciu na dielo v zmysle tejto zmluvy.

2. Autori sú oprávnení odovzdať dielo nadobúdateľovi v elektronickej podobe, za účelom jeho použitia v zmysle článku 1 a 2 tejto zmluvy.

**Čl.5**

**Prehlásenia, Práva a povinnosti zmluvných strán**

1. Autori prehlasujú, že vytvorili spojené dielo v zmysle § 7 zák.č. 185/2015 Z.z. (autorský zákon). Dielo je jedinečným výsledkom ich tvorivej duševnej činnosti.

2. Autori prehlasujú, že udelením licencie nazasahujú do autorských alebo iných práv tretích

**Čl.6**

**Záverečné ustanovenia**

1. Táto zmluva nadobúda platnosť a účinnosť dňom podpisu oboma zmluvnými stranami.

2. Táto zmluva je vyhotovená v troch origináloch, pre každého účastníka zmluvy v jednom vyhotovení.

3.Práva a povinnosti zmluvných strán výslovne neupravených v tejto zmluve sa spravujú príslušnými ustanoveniami autorského zákona a ostatnými všeobecne záväznými právnymi predpismi SR.

4. Zmeny a doplnky k tejto zmluve musia byť vyhotovené formou písomných očíslovaných dodatkov.

5. Zmluvné strany prehlasujú, že so znením zmluvy sa oboznámili, porozumeli jej obsahu a na znak súhlasu s jej znením ju podpisujú.

V Bratislave dňa.......................................

Autori : Nadobúdateľ:...........................